Hyvinkään käräjäoikeus |

Urakankatu 1 A, 05900 Hyvinkää
05900 Hyvinkää

05900 Hyvinkää | |

OIKEUSMINISTERIÖLLE

oikeusministerio(at)om.fi

Viite: 	 Lausuntopyyntö 12.11.2013 , OM 1/41/2011

Asia: 	Lausunto isyyslain uudistamista koskevasta työryhmän mietinnöstä OM 56/2013

Pyydettynä lausuntona Hyvinkään käräjäoikeus lausuu seuraavaa:

		1. Mietinnöstä yleisesti
		
		Lainmuutos on tarpeellinen ja  muutosehdotus on hyvin 			perusteltu. Erityisesti isyyden tunnustamisen helpottaminen, isän 			kanneoikeuden laajentaminen sekä pyrkimys saada juridinen isyys vastaamaan 		tosiasiallista isyyttä ovat erittäin kannatettavia.

		2. Vaikutukset tuomioistuinten toimintaan

		Käräjäoikeus yhtyy tältä osin mietinnön kohdassa 6.2.4 esitettyyn. 

		3. Lakiehdotuksen yksityiskohtainen arviointi

		Lakiehdotuksen 14 §:ssä säädettäisiin isyyden tunnustamisesta ennen lapsen 		syntymää. Käräjäoikeus katsoo, että esitys on perusteltu ja pitää ehdotettua 		menettelyä   tarkoituksenmukaisena. Käräjäoikeus kiinnittää kuitenkin 		huomiota siihen, että neuvolassa suoritettavan isyyden tunnustamisen yhtey-		dessä on syytä tarkasti varmistaa se, että tunnustuksen antavaa henkilöä infor-		moidaan menettelyn oikeusvaikutuksista sekä mahdollisuudesta peruuttaa tun-		nustus. 

		Lausunto on valmisteltu Hyvinkään käräjäoikeuden työryhmässä, jossa ovat 		olleet jäseninä laamanni Leena Kartimo, käräjätuomarit Arto Järvinen, Mika 		Falck ja Klaus Semmelmayer. Työryhmän sihteerinä on toiminut käräjänotaari 		Heikki Tanner. Työryhmä on kokoontunut kahdesti (10.12.2013 ja 			16.12.2013).

Hyvinkää 18.12.2013

Leena Kartimo
Laamanni